I dag kan man for sidste gang se mentolcigaretter på hylderne hos forhandlere rundt omkring i landet. Her hos Spar-købmanden i Klitmøller var hylderne allerede i dag tomme for mentolcigaretter. Det er et forbud mod smagsstoffer i tobak, som EU vedtog tilbage i 2016, og som nu endelig træder i kraft og gør mentolcigaretterne ulovlige. Forbuddet er lavet for at reducere antallet af rygere, og derfor bliver smagsstofferne gjort ulovlige. - Der er helt sikker nogen, der tænker, at det her bliver besværligt, og der nok vil være nødt til at holde op med at ryge – hvis de kan det. Fordi de ikke rigtig tør ryge almindelige cigaretter, siger souschefen hos Spar i Klitmøller, Thomas Holler. Ifølge Sundhedsstyrelsen er det cirka 23 procent af den voksne, danske befolkning, der ryger.

Opsummering:
EU-forbud mod smagsstoffer i tobak betyder, at mentolcigaretter nu er ulovlige.